
Pagrindinė informacija apie nelegalių gręžinių įregistravimą

Kadangi nuo rugpjūčio 1 d. gyventojai, turintys nelegaliai įrengtus vandens gręžinius, gali juos įregistruoti be jokių sankcijų, maloniai prašom su gyventojais pasidalinti informacija, kaip tai padaryti. 
Pagal Laikinąjį Gėlo požeminio vandens gavybos gręžinių įteisinimo įstatymą visi dokumentai turi būti pateikti ne vėliau kaip iki 2026 m. liepos 31 d. 
Vis dėlto svarbu žinoti, kad, gavus savivaldybės pritarimą, dokumentus Lietuvos geologijos tarnybai (LGT) būtina pateikti greičiau – per 6 mėnesius. 
Pirmasis žingsnis – kreiptis į savivaldybę, kurios teritorijoje yra naudojamas gręžinys. Jei iki sklypo ribos yra nutiesta geriamojo vandens tiekimo infrastruktūra ir gyventojas yra sudaręs viešąją sutartį su vandens tiekėju ar nuotekų tvarkytoju, savivaldybė privalo pritarti paraiškai. 
Svarbu:  
· Įteisinti galima tik tuos gręžinius, kurie buvo įrengti iki 2022 m. gegužės 1 d. 
· Jei yra duomenų, kad gręžinys įrengtas po šios datos, arba jei sklype nėra Nekilnojamojo turto registre registruotų statinių, savivaldybė turi teisę nepritarti paraiškai. 
· Jei dėl naujo gręžinio tame pačiame sklype jau buvo gauta neigiama išvada, paraiška taip pat nebus patvirtinta, o esamą gręžinį reikės likviduoti. 
Kaip įteisinti gręžinį 
1. Pirmiausia reikia kreiptis į savivaldybę dėl pritarimo naudoti gręžinį ir gauti savivaldybės administracijos pritarimą. Paraiškos formą parsisiųsite paspaudę šią nuorodą.   
Paraišką savivaldybei galite pateikti per E. pristatymo sistemą, kitomis elektroninių ryšių priemonėmis, paštu, kreiptis asmeniškai arba per atstovą (atstovo teisė atstovauti turi būti įrodoma rašytiniu sutikimu).  Visų Lietuvos savivaldybių kontaktiniai duomenys skelbiami čia.  
· Kilus klausimų dėl paraiškos savivaldybei pateikimo ar pildymo, jus pakonsultuos savivaldybių darbuotojai. Jų kontaktus rasite čia. 

2. Gavus pritarimą, reikia sumokėti vienkartinę gręžinio įteisinimo įmoką (mokama į VMI sąskaitą pasirenkant tos savivaldybės kodą, kurios savivaldybės teritorijoje planuojama įteisinti gręžinį). Jei per parą sunaudojama iki 10 kub. m, įmoka – 15 eurų.  
[bookmark: _Hlk207957691]3. Duomenis, registruodami gręžinį, LGT galite pateikti patys arba kreiptis į leidimą tirti žemės gelmes turinčią įmonę.  
deklaraciją. (Deklaracijos formą rasite čia.) 
6. Nepriklausomai nuo 4. Gręžinio savininkas pats gali pateikti duomenis  per LGT el. paslaugų sistemą (spauskite čia). Tokiu atveju nereikia pildyti 5 punkte nurodytos deklaracijos.
5. Taip pat dokumentus galima siųsti el. paštu info@lgt.lt, per nacionalinę elektroninių siuntų el. pristatymo informacinę sistemą arba paštu. Jei renkatės vieną iš šių būdų, papildomai reikia pateikti užpildytą Žemės gelmių registre neregistruoto gėlo požeminio vandens gavybos gręžinio duomenų to, kokiu būdu teiksite duomenis, kartu reikės pateikti:  
- savivaldybei pateiktos paraiškos dėl pritarimo naudoti gręžinį kopiją,  
- savivaldybės administracijos pritarimo naudoti gręžinį (adoc, pdf ar jpg formatu),  
- žemės sklypo planą su pažymėta gręžinio vieta ir VAZ (vandenvietės apsaugos zona) 1-ąja juosta,  
- dokumentą, patvirtinantį, kad buvo sumokėta vienkartinė gręžinio įteisinimo įmoka.  
7. Kai gręžinys bus įregistruotas, gausite pranešimą ir gręžinio pasą (adoc ir pdf metaduomenų kortelę). Atsispausdinti įregistruoto gręžinio pasą taip pat galėsite patys.  
Kokius duomenis ir dokumentus LGT turi pateikti gyventojas, norintis įteisinti gręžinį, nurodyta ir Žemės gelmių registre neregistruotų gėlo požeminio vandens gavybos gręžinių įteisinimo tvarkos apraše.   
Atkreipiame dėmesį 
· Visus gręžinio registravimo dokumentus LGT reikia pateikti vienu metu.  
· Jeigu jie siunčiami el. paštu, visi dokumentai turi būti prisegti viename laiške.   
· Dokumentus reikia pateikti tik vienu būdu. 
· Atidžiai pasitikrinkite, ar teisingai nurodytas telefono numeris ir (ar) el. pašto adresas, kad prireikus LGT darbuotojai galėtų su jumis susisiekti. 
Papildoma informacija savivaldybėms. Jeigu sąraše reikia pakeisti darbuotojų, atsakingų už gręžinių klausimus, kontaktus, praneškite el. paštu aiste.semene@am.lt.
Konsultacijas Lietuvos geologijos tarnyba teikia telefonu +370 670 73333 (8–12 val. darbo dienomis) arba el. paštu info@lgt.lt 

